Aðeins áttatíu fullorðnum í einu verður hleypt í Sundlaug Akureyrar um helgina. Lögreglan lokaði lauginni um tíma síðustu helgi og gerði athugasemdir við hversu þétt var setið í heitu pottunum.
Töluverður fjöldi fólks heimsótti Akureyri um síðustu helgi og eins og að venju lögðu margir leið sína í sundlaug bæjarins. Raunar svo margir að lögreglan greip til þess ráðs að loka lauginni um tíma. Þá var starfsfólki gert að bæta úr merkingum við heitu pottana áður en opnað yrði aftur. Elín Gísladóttir, forstöðumaður, reiknar með mikill aðsókn um helgina.
Þessi helgi verður nákvæmlega eins, bærinn verður fullur af fólki og við eigum von á því að hér verði biðröð og mikil ásókn og þetta er bara mjög erfitt. En engu að síður viljum við gera okkar besta til að taka á móti fólki."
Hún segir að nú verði aðeins tekið við 80 gestum í laugina í einu að frátöldum börnum og ungmennum sem fædd eru 2005 eða síðar.
Við ætlum að taka á móti færra fólki heldur en við gerðum þá. Við erum búin að merkja alla potta með fjölda og biðjum bara fólk að reyna að virða það. en við ætlum bara að reyna að gera þetta eins vel og við getum. En við erum samt alveg, reiknum með því að það mun koma uppá að það verði of margt í einhverjum potti."
Forstöðumaður í Sundlauginni á Akureyri býst við að raðir geti myndast við laugina um helgina þar sem aðeins verði tekið við 80 gestum í einu. Lögreglan lokaði lauginni um tíma síðustu helgi.